runetrust/blame-folketinget-dk huggingface dataset:
Mette Bock (LA), 2013-02-05:
Det er muligt, at vi kan finde en fælles løsning på det, men vi synes, det er væsentligt at se på – ikke fordi vi i Liberal Alliance er specielt meget for særordninger, men når noget virker, og virker godt og enkelt, er der jo ikke nødvendigvis brug for at ændre på det, selv om det betyder, at ikke alle kan sættes på den samme formel efter samme standard.
Lone Loklindt (RV), 2015-05-08:
Ja, jeg lytter med interesse, når jeg hører, at Dansk Folkepartis ordfører taler om, at der skal kigges på besparelserne igen, og så kunne jeg godt tænke mig at spørge fru Marie Krarup, om hun mener at have tilstrækkeligt grundlag for at vurdere, om besparelserne er de rigtige eller de ikke er de rigtige.
Hans Kristian Skibby (DD), 2024-06-04:
Vi har en kraftig formodning om, at grunden til, at man ikke vil fritage elfly, er, at om nogle år vil der måske komme rimelig mange fly i luften, som også benytter sig af el, og når man nu går ind og vil bruge de her godt 610 mio. kr. af den her miljøafgift på at finansiere en ældrecheck, er det måske mere finansieringsdelen, som gør, at man ikke fra regeringens side viser interesse for at belønne de virksomheder, som investerer i klimarigtige løsninger.
Jan E. Jørgensen (V), 2017-05-02:
Men det, som er kommet ud af topmødet her forleden, er, at der er tre hovedprioriteter for EU-27, som er, at boet skal gøres op, altså økonomien; at vi skal have sikret borgernes rettigheder, altså dem, som Enhedslisten taler om i beslutningsforslaget her; og at vi skal have sikret situationen i Irland.
Kim Behnke (FP), 1999-05-26:
Og begge dele, altså både den store hotelregning og det, at man i stedet får udgiften indregnet i lønnen, vil forringe konkurrenceevnen, for det vil betyde, at så er der slet ikke nogen danske håndværkere, som bliver sendt til udlandet til gavn for betalingsbalancen, og så bliver det entreprenører fra Holland og Tyskland og Sverige osv., der løber med de forskellige projekter.
Sophie Løhde (V), 2025-03-11:
Jeg ved, de har afholdt en række møder i Sundhedsstyrelsens følgegruppe, hvor de bl.a. også har drøftet en ekstern undersøgelse som led i kulegravningen, hvor formålet med den eksterne undersøgelse er at afdække bl.a. behandlingskvaliteten og styringsmulighederne i den eksisterende alkoholbehandling.
Erling Bonnesen (V), 2016-05-03:
Så derfor handler det lidt om, at vi må prøve at få nogle drøftelser med hinanden i udvalgsbehandlingen om, hvordan vi kan prøve at komme videre ad det her spor overordnet set i forhold til dyrevelfærd og på en eller anden måde få sendt nogle signaler til Spanien om, at det synes vi i Danmark er skidt, og at de bør gøre noget ved det.
Tom Behnke (KF), 2012-12-13:
Derfor er det naturlige spørgsmål, inden vi når frem til andenbehandlingen, jo dette: Hvis det rent faktisk er, at vi under udvalgsbehandlingen er i stand til at påvise, at der er gode erfaringer med det, betyder det så, at Det Radikale Venstre er klar til at støtte forslaget?
Thomas Jensen (S), 2022-03-03:
Det foreslås, at kommuner og grundejere kan indgå aftaler med henblik på at varetage vintervedligehold og renholdelse af private fællesveje for grundejerens regning. Der er tale om snerydning, foranstaltninger mod glatføre og renholdelse af veje, som er reguleret i lov om private fællesveje, og som altså falder uden for den nuværende lovgivning.
Elsebeth Gerner Nielsen (RV), 2002-05-23:
Det andet er: Hvordan forholder Det Konservative Folkeparti sig til kritikken fra UNHCR, som bl.a. bemærker, at en flygtning, som ikke har samme baggrund i og kendskab til samfundet, den samme sociale og familiemæssige tilknytning, et sammenligneligt kendskab til sproget eller et økonomisk grundlag på lige fod med en hjemvendt dansk statsborger, ikke kan siges at være i en sammenlignelig situation - ikke kan siges at være i en sammenlignelig situation!
Kristian Thulesen Dahl (DF), 1999-02-10:
Jeg vil fastholde, at regeringen både før folkeafstemningen og også desværre her i dag bagatelliserer det her spørgsmål, forsøger at give indtryk af, at det er et nemt problem at løse og det finder man en løsning på, uden i øvrigt at ville angive, hvordan den danske regering mener man kunne finde sådan en løsning.
Kaare Dybvad Bek (S), 2020-11-04:
Men jeg er faktisk ikke klar over, om man kan dele det op på en meningsfyldt måde, det handler jo grundliggende om grundkapitalen, og der tror jeg, det er vigtigt at holde fast i, at der er en ens grundkapital hen over en del år, og at den er så relativt lav, som den er nu, og altså ligger i snit på 10 pct.
Villy Søvndal (SF), 2003-12-11:
Jeg rettede bare på de dele af virkelighedsbeskrivelsen, der var vitterligt vås, og det synes jeg i øvrigt også, ministeren medgav til slut, hvor han vedstod besparelserne på de frivillige organisationer, og jeg vil godt kvittere for, at vi fik det billede på ret køl igen.
Inger Støjberg (V), 2010-02-10:
Nu er det jo sådan, at de initiativer, som regeringen nu vil gennemføre sammen med Socialdemokratiet og sammen med Det Radikale Venstre, er ting, vi aftalte allerede i november måned, så man kan næppe sige, det er for sent nu, hvor SF her, flere måneder efter, kommer haltende med de her forslag.
Zenia Stampe (RV), 2024-11-20:
Men det er jo klart, at hvis vi kan se, at det her kommer til at gå igennem lige meget hvad, så kan det da godt være, at vi, hvis vi kan stille et ændringsforslag, der f.eks. udskyder ikrafttrædelsen, og hvis vi kan få medindflydelse på, hvordan det her provenu skal bruges, vil overveje at stemme for, hvis det alligevel lader til, at der er et flertal for forslaget. Men det har vi jo ikke rigtig diskuteret i dag; der er nogle, der har været inde på det.
Manu Sareen (RV), 2012-10-11:
Til hr. Bertel Haarder vil jeg sige, at jeg med hensyn til det justitsministermøde om grænsehindringer, der har været, straks vil tage kontakt til justitsministeren, og jeg regner med at få oversendt et notat, så vi helt konkret ved, hvad der har været talt om på lige præcis det møde.
Villum Christensen (LA), 2010-01-26:
Det betyder, at vi i vores bestræbelser på at gøre mest nytte for vores efterkommere må inddrage spørgsmålet om, hvad et ton CO2 koster i de forskellige sektorer, og det skal afspejles i vores generelle energipolitik, som det jo også har været nævnt her i dag.
Christian H. Hansen (DF), 1999-11-03:
»Vil ministeren oplyse, hvordan forslag til lov om Det Centrale Personregister kunne fremsættes, tilsyneladende uden at forslagets del om at pålægge private borgere at angive hinanden til kommunale myndigheder, hvis der er mistanke om socialt bedrageri hos naboen, er gennemdrøftet mellem ministeren og ministerens embedsmænd?«
Lene Espersen (KF), 2005-04-13:
Det lovforslag, jeg fremsatte, hvilede da også på det princip, at der skulle være et generelt knivforbud, for det er pædagogisk meget, meget nemt at forklare, ikke mindst i forhold til utilpassede unge, som synes, at det at bære kniv og våben er en god måde at få magt på.
Peter Juel-Jensen (V), 2024-02-07:
Så vi har allerede en fond, og den fond opfylder i mine øjne mange af de ting, som det her beslutningsforslag, B 66, faktisk også lægger vægt på, nemlig at det skal sikre bedre, billigere og hurtigere forbindelser med lyn- og nattog mellem de europæiske hovedstæder, så alle kan rejse både bedre og billigere og mere bæredygtigt.
Mette Frederiksen (S), 2010-04-20:
Det er jo ikke det, der løser fattigdomsproblemerne, det kan hjælpe mennesker i en svær situation, og det skal man selvfølgelig gøre som samfund, men det allerbedste er da, hvis vi hindrer, at børnefamilier og andre overhovedet havner i en fattigdomsfælde.
Karsten Lauritzen (V), 2018-03-13:
Hvis vi beskatter en lønindkomst, kan vi sige, at du skal betale 40 pct. eller 50 pct. af din løn i skat – rigtig mange danskere betaler mere end det – og der kan man så se, hvad du får udbetalt i løn, og hvad du så skal betale i skat.
Lissa Mathiasen (S), 2006-12-01:
Så vil jeg godt sige: Jeg synes næsten, det nærmer sig det mest ubehagelige, der overhovedet kan siges, at tale om noget, der er gået i forfald, at komme med en sådan fordømmelse af mennesker, som har en lovgivning bag sig og får lov til at leve som registrerede par, at tale om forfald i forhold til bøsser og lesbiske.
Per Clausen (EL), 2008-01-10:
Vi er sikre på, at vi i det videre udvalgsarbejde og i en eventuel høring kan få sat yderligere fokus på denne problemstilling og dermed medvirke til at sikre, at det ikke bliver sådan, at det danske sundhedsvæsen i fremtiden baserer sig ensidigt på en import fra tredjeverdenslande.
Søren Pape Poulsen (KF), 2017-02-08:
Og der er det bare jeg siger og beder om forståelse for her i Folketingssalen, at af hensyn til efterforskningen og eftersøgningen i den konkrete sag og de sikkerhedsmæssige hensyn, der generelt er til sager, der er terrorrelaterede, så kan jeg ikke stå og sige meget mere her.
Ole Glahn (RV), 2006-05-31:
Vi ser i øjeblikket, at der på kødmarkedet er en stadig stigende interesse for at handle i gårdbutikker og hos slagtere, fordi afstanden mellem producenter og konsumenter er mindre, og vi mener, der kan komme den samme udvikling på fiskemarkedet med udgangspunkt i forbrugere, som er bevidste om, at man skal tænke sig om, når man handler, så man handler hos og støtter dem, der overholder de nationale regler, som må kræves overholdt, men som de store fiskere i nogle tilfælde stadig har lov til at køre lige til stregen.
Henrik Dahl (LA), 2021-12-02:
Så jeg synes ikke, at ledelserne gør det godt nok, det er der i hvert fald grund til at være bekymret for, og derfor synes jeg, at det her med, som det næsten antydes, at grundlovens § 77 gør det selv, altså at den implementerer sig selv, er en lemfældig måde at tale om et alvorligt problem på.
Jacob Mark (SF), 2019-12-18:
Jeg er lidt interesseret i, hvor Dansk Folkeparti står i det spørgsmål, og jeg spurgte også til det under førstebehandlingen, for Dansk Folkeparti var jo midt i valgkampen ude at sige, at nu kunne man godt se sig selv i minimumsnormeringer, og så svarede ordføreren under førstebehandlingen, at man skulle se, hvad det var for en model, før man kunne se sig selv i det.
Michael Aastrup Jensen (V), 2025-03-27:
Jeg er jo – meget overraskende måske – helt på linje med både det, som udenrigsministeren og min socialdemokratiske kollega har sagt: at på den ene side er det en meget, meget fornuftig holdning at have, at man selvfølgelig kun giver udviklingsbistand, hvis landet også er åben over for at tage nogle af deres egne borgere tilbage.
Inger Støjberg (V), 2012-03-14:
For der er jo tydeligvis lagt op til kvoter nu, det har erhvervs- og vækstministeren lige bekræftet, og det er også blevet bekræftet af en stribe ordførere fra regeringspartierne, og derfor må ministeren og regeringen jo have gjort sig op med sig selv, hvordan de kvinder, der på den her måde jo i virkeligheden bliver diskrimineret ind i bestyrelser, må have det med at sidde i sådan en bestyrelse.
Rasmus Jarlov (KF), 2016-01-15:
I det her tilfælde er jeg ikke overbevist om at der skulle være noget færdselssikkerhedsmæssigt problem ved, at vi lader campingvogne, hvis køretøjer er vurderet til at være i en forsvarlig stand, køre 100 km/t. på vejene, ligesom en lang række andre køretøjer gør.
Line Barfod (EL), 2004-12-15:
Kunne man så overveje ikke at nøjes med at sende 168 mio. kr. til landbruget for at kompensere dem for, at man har skåret i deres støtte, men også at sende noget ud til de 90.000 fattige børn i Danmark, hvor man har skåret i støtten til deres forældre, for så kunne de få råd til at holde jul?
Jeppe Jakobsen (DF), 2019-04-25:
Det er jo komisk, al den stund at SF taler om i forslaget, at det skal sikre mere åbenhed, at man altså for fremtiden skal træffe den endelige beslutning om krigsdeltagelse ude på gangene frem for herinde i Folketingssalen; at det altså er derude, man skal afgøre, om man ønsker at træffe beslutning om det her og ikke herinde i Folketingssalen.
Özlem Sara Cekic (SF), 2011-05-03:
Vi støtter jo selvfølgelig alle former for nye belysningsrapporter fra SFI, men for os er det rigtig vigtigt at understrege, at der ikke skal gå sport i at bestille de rapporter, uden at vi samtidig prøver at lytte til de forskere, der konkluderer på resultaterne af undersøgelserne.
Jens Joel (S), 2016-02-24:
I den situation, hvor en virksomhed som Ryan Air så at sige har gjort sig til bannefører for at tale dårligt om den danske model, synes ministeren så ikke, det ville være en lille smule mærkeligt, hvis vi politikere, der understøtter den danske model, købte ydelser hos en sådan virksomhed og dermed støttede den?
Astrid Krag (S), 2011-10-26:
Når jeg snakker om det afgørende princip, at det er sygesikringsbeviset, man skal have op af lommen nede hos lægen og ikke dankortet, og at det også skal være sådan i fremtiden, og at den forsikring, vi skal tegne, når det kommer til vores sundhed, den forsikringspolice, vi skal have, er, når vi tager vores selvangivelse op og viser, at vi har været med til at betale over skatten, så er det jo i den her principielle diskussion, ideologiske diskussion om man vil, hvorvidt det er gavnligt og ønskeligt for enhver pris at sikre, at vi har et privat marked for sundhed i Danmark.
Per Clausen (EL), 2010-04-08:
Det andet kan jo selvfølgelig være, at der i virkeligheden bag Venstres, Konservatives og Dansk Folkepartis holdning i den her sag ligger den grundopfattelse, at folk bruger sygemeldinger til at pjække, til at holde sig væk fra arbejdsmarkedet, selv om de ikke er syge.
Mike Legarth (KF), 2010-12-15:
I starten er den underfinansieret, for det var det, vismændene og alle andre anmodede om og anbefalede at vi gjorde, fordi vi var midt i en krise, og det var en fordel at give folk et større rådighedsbeløb, sådan at de kunne håndtere krisesituationen, altså de udfordringer, de måtte få med ledighed og manglende indtægter.
Karen Ellemann (V), 2019-04-02:
Og det er ud fra den diskussion om, at for os i Venstre er det enormt vigtigt at sige, at det ikke kræver 50.000 underskrifter at få en debat i Folketingssalen; det kræver i høj grad, at man netop er i kontakt med sin folkevalgte repræsentant, uanset hvilken partifarve den pågældende har, altså at man er i dialog og i kontakt med dem om givne vigtige emner.
Jacob Mark (SF), 2016-02-03:
Jeg starter med at læse spørgsmålet op: Vil ministeren vurdere de foreløbige konsekvenser af nedskæringerne på de gymnasiale uddannelser og redegøre for sin og regeringens holdning til, at ledelserne på nogle gymnasier vælger at afskedige lærere, før de har undersøgt andre alternativer, og at de tilmed i nogle tilfælde budgetterer med overskud?
Kirsten Jacobsen (FP), 1998-06-02:
Men vi har i Fremskridtspartiet haft den opfattelse, at borgerens frihed selvfølgelig er vigtig, men hvis den kolliderer med, hvis man ikke er i stand til at varetage friheden, hvis man udsætter sig selv direkte for ulykker, i mange tilfælde endog død, ja, så er det et spørgsmål, hvor man skal lave den grænsedragning. Vi har også i Fremskridtspartiet haft store problemer med, at alle har en massiv viden om, at store personalegrupper rundt omkring på landets plejehjem, ældrecentre, eller hvad man kalder det, har indført masser af de her foranstaltninger, og at de dermed i realiteten har overtrådt loven.
Nick Hækkerup (S), 2020-05-20:
Se, svaret på det spørgsmål ville, medmindre spørgeren tænker, om der bliver vist udsendelser fra pinsen i Danmark i tysk tv, hvilket jeg ikke kan vide, jo implicere, at jeg skulle tage stilling til den genåbning, som vi skal melde ud senest den 1. juni, og gøre det sådan stykvist, og det ville ikke være hensigtsmæssigt.
Sophie Hæstorp Andersen (S), 2012-12-11:
Det korrekte er jo, at man ofte netop kan være to og to sammen, og hvis den ene så har fået en overdosis, så kan den anden hjælpe ved at have modgiften på sig, og det går alt andet lige hurtigere, end hvis man skal ringe 112 og forklare situationen, mens man måske selv er påvirket, og skal få en lægeambulance til at komme frem.
Pia Christmas-Møller (KF), 2003-03-21:
Jeg er på samme måde bekendt med, hvad Det Radikale Venstres forsvarsordfører svarede i 1998, da Enhedslisten og SF forsøgte at riste Det Radikale Venstre for partiets daværende tilslutning til en militær aktion vendt mod Saddam Hussein.
Kim Behnke (FP), 1999-05-25:
Medmindre der er nogen, der overbeviser os om, at det her forslag ikke handler om det, jeg netop har gengivet, så må vores stillingtagen fortsat være, at vi indstiller forslaget til vedtagelse, men når et af forligspartierne er så optaget af at skabe tvivl om forslaget, ja, så er det klart, at så kan vores stilling ændre sig ved tredjebehandlingen.
Pia Kjærsgaard (DF), 2005-06-15:
Der er mange, som fungerer godt, som ikke gør sig uheldigt bemærket, som på forskellig vis er fuldstændig på linje med os andre, altså har et liv som os andre, har et arbejde, som de passer, har pligter i forhold til det danske samfund, som selvfølgelig også giver rettigheder, som der ikke er nogen som helst problemer med.
Sandra Elisabeth Skalvig (LA), 2025-01-23:
Vi er som udgangspunkt både åbne over for, at vi skal kigge på, om vi kan gøre noget i forhold til problematikkerne omkring Kærshovedgård, men også åbne over for at se på, om vi kan finde en bedre placering for et udrejsecenter, der måske er lidt mere alsidigt, end det er dér, hvor det ligger i dag.
Ole Stavad (S), 2006-11-08:
Noget andet er, at jeg kan forstå på skatteministeren, at der nu er flyttet 200 medarbejdere over på inddrivelsessiden, fordi de forudsætninger, der var til stede, og som lå til grund for, at staten overtog opgaven, fordi man påstod, at man kunne gøre det meget bedre og meget billigere end kommunerne, holder ad Vallensbæk til, og at der ikke er noget som helst belæg for, at skatteministeren kan løse opgaven hverken billigere eller bedre – langtfra.
Pia Gjellerup (S), 1999-12-09:
Den samlede administration regner man med at kunne reducere ganske meget ved at få en professionalisering. Nøglen til godkendelsesordningen for serviceleverandøren og nøglen til i en periode at kunne modtage et tilskud til etableringen af IT-platformen er imidlertid begrænset til, at det alene skal være to produkter, der ydes og nydes, nemlig i forhold til finansbogholderiet, regnskabet og i forhold til løn.
Per Clausen (EL), 2008-04-10:
Når det i forhold til transport af farligt gods anføres, at man nu skal have bemyndigelse til at overgive beføjelser til andre myndigheder, så synes jeg, at det lyder meget fornuftigt, men jeg må indrømme, at vi i Enhedslisten bliver noget bekymrede, når det også er en bemyndigelse til at overgive muligheden for at udstede attester og tilladelser til private virksomheder.
Anders Fogh Rasmussen (V), 2007-10-02:
Lovforslaget ventes bl.a. at indeholde en påbudsordning for fødevareregionerne i tilfælde af overtrædelse af lovgivningen på dyrevelfærdsområdet samt en hjemmel til justitsministeren til at stille uddannelsesmæssige krav til personer, der erhvervsmæssigt beskæftiger sig med dyr.
Inger Støjberg (V), 2019-02-21:
Jeg synes også, at det står fuldstændig klart – endnu mere efter debatten her i dag end hidtil, og det er jo ikke, fordi det ikke hidtil har været klart – at skulle der komme et rødt flertal efter valget, ja, så vil udlændingeområdet blive en slagmark og risikerer at hensygne og ende i det rene kaos.
Søren Egge Rasmussen (EL), 2019-12-05:
I den her debat om, om dyr er sansende væsener, vil jeg nok sige, at når man har arbejdet i landbruget og har oplevet at lukke kvæg ud på græs og give dem en ny fold, og når man har prøvet at sætte øremærker i et gedekid, så er man ikke i tvivl om, at de produktionsdyr, vi har, er sansende væsener.
Lene Espersen (KF), 2005-12-09:
I bekræftende fald skal han oplyse den samlede forsikringssum; størrelsen af forsikringssummen; om der er rejst krav imod rådgiveren, som medfører, at den samlede forsikringssum helt eller delvis vil blive udnyttet til anden side i det pågældende forsikringsår; beskrivelser af den pågældendes uddannelsesmæssige baggrund; information om timepris, eventuelt den samlede pris for øvelsen.
Özlem Sara Cekic (SF), 2009-02-05:
I børnepsykiatrien, hvor vi havde de her enormt dårlige børn, som ikke var i stand til at respektere samfundets værdier, som mange har nævnt her, og begyndte at brænde ting af eller gøre skade på sig selv eller andre, var det sådan, at forældrene tit, når vi fik dem ind til samtale og begyndte at grave efter, hvilke årsager der ligesom lå bag, selv havde en depression eller selv var blevet misbrugt, da de var børn.
Lene Espersen (KF), 2008-05-16:
Beslutningsforslaget, som er fremsat af Dansk Folkeparti, indebærer, at Folketinget pålægger regeringen inden udgangen af indeværende kalenderår at fremsætte lovforslag, der får den virkning, at straffen for hustruvold og anden partnervold forhøjes, således at den bliver lige så hård som for anden vold.
Else Theill Sørensen (KF), 2004-04-21:
Men jeg vil godt understrege, at for Det Konservative Folkeparti er det helt væsentligt, at ingen person bliver nægtet lægehjælp eller sygehusbehandling eller forsinket i deres lægehjælp eller sygehusbehandling på grund af manglende betaling for tolkebistand. Sygehusbehandlingen skal komme i første række.
Helena Artmann Andresen (LA), 2023-12-05:
For når jeg taler om, at folkeskolen igen skal stå i sin egen ret, så er det jo bl.a., fordi vi i Liberal Alliance mener, at folkeskolen skal være selvejende, så de også kender deres økonomi i en del år frem, og så man ikke ser det her med, at kommunerne bliver nødt til at spare på folkeskolen.
Karina Adsbøl (DF), 2015-05-05:
Så jeg synes, det er vigtigt, at vi får et overblik over det her – hvad det er for nogle sager, statsforvaltningens tilsyn rejser – så der ikke er nogen borgere, kan man sige, der også henvender sig til statsforvaltningens tilsyn og så får at vide, at det ikke er der, de skal henvende sig, men at de skal henvende sig til Ankestyrelsen, og så de ikke falder uden for, og så er der i hvert fald er nogle, der tager hånd om deres klage i et eller andet omfang.
Bendt Bendtsen (KF), 2003-10-08:
Jeg vil gerne sige til fru Anne Grete Holmsgaard, at det, jeg kommenterer her, jo netop er, at når man siger, at kommer man i det tilfælde, at man skal betale kulbrintebeskatning - det er bl.a. det, jeg bliver bedt om at lave en analyse af også; en rentabilitetsberegning har jeg også tilkendegivet at vi ser på, bare lige til det sidste spørgsmål - altså det, jeg svarer hr. Keld Albrechtsen på, er jo netop, om jeg kan lave en linje på samme måde, som vi nu har lavet det på de beregninger, der ligger i redegørelsen, om vi kan lave en beregning på, hvor meget en meget højere oliepris så vil komme ind i kulbrintebeskatningen. Der er det, jeg siger, at investeringerne jo kan gøre, at man kan eliminere det.
Søren Pape Poulsen (KF), 2017-02-24:
Med disse tre tiltag, jeg har nævnt, nemlig en helt ny indbrudsparagraf i straffeloven, en strafskærpelse for indbrud, der begås, mens der er nogen hjemme, og et særligt fokus fra politiet på indbrud og på omrejsende kriminelle, ja, så er det min ambition, at vi sikrer danskerne endnu bedre mod indbrud i fremtiden.
Sandy Brinck (S), 2004-10-22:
Udviklingen er bekymrende, dels fordi misbruget påvirker de unge på et vitalt tidspunkt i deres liv, hvor udvikling, indlæring og identitetsskabelse virkelig er på dagsordenen, dels fordi risikoen for, at de udvikler et varigt og stort misbrugsproblem, selvfølgelig er til stede.
Mette Frederiksen (S), 2008-05-22:
Nej, det harmonerer ikke, hvis man som parti har et så lavt ambitionsniveau, at man på et tidspunkt, hvor der er fuld beskæftigelse, lav arbejdsløshed og en højkonjunktur, som er næsten uden fortilfælde, kun vil have 30 pct. af de irakiske flygtninge i arbejde i Danmark.
Søren Egge Rasmussen (EL), 2015-11-19:
Samtidig er det jo lidt spøjst at sidde her i Folketinget og behandle et lovforslag, hvor der er planlagt et rigtig godt forløb med tre behandlinger, med mulighed for, at der kan være foretræde, og hvor der har været høring, inden lovforslaget behandles, og så samtidig opleve, at andre lovforslag skal hastes igennem på 2 døgn.
Özlem Sara Cekic (SF), 2012-01-27:
Men jeg kunne godt tænke mig at høre, om ordføreren helt seriøst mener, at hvis man er et barn på 12 år, som er farligt, altså så farligt for sine omgivelser, som ordføreren giver udtryk for, så vil en elektronisk fodlænke gøre det barn mindre farligt.